Document ID: 32004R1652

KOMISSION ASETUS (EY) N:o 1652/2004,
annettu 20 päivänä syyskuuta 2004,
luvan antamisesta Pakistanin islamilaisesta tasavallasta peräisin olevien tekstiili- ja vaatetustuotteiden määrällisten rajoitusten välisille siirroille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 7 artiklan,
sekä katsoo seuraavaa:
(1)
Tekstiilituotteiden markkinoille pääsyä koskevassa Euroopan yhteisön ja Pakistanin islamilaisen tasavallan välisessä yhteisymmärryspöytäkirjassa, joka hyväksyttiin neuvoston päätöksellä 96/386/EY (2), määrätään, että Pakistanin esittämiä tiettyjä ”poikkeuksellisen joustavuuden” soveltamista koskevia pyyntöjä olisi harkittava myönteisessä hengessä.
(2)
Pakistanin islamilainen tasavalta jätti luokkien välisiä siirtoja koskevan pyynnön 24 päivänä toukokuuta 2004.
(3)
Pakistanin islamilaisen tasavallan pyytämät siirrot kuuluvat asetuksen (ETY) N:o 3030/93 7 artiklassa tarkoitettujen ja mainitun asetuksen liitteessä VIII olevassa 9 sarakkeessa vahvistettujen joustavuussäännösten soveltamisalaan.
(4)
Pyyntöön olisi aiheellista suostua.
(5)
Olisi suotavaa, että tämä asetus tulisi voimaan sen julkaisemista seuraavana päivänä, jotta toimijat voisivat soveltaa sitä mahdollisimman pian.
(6)
Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Annetaan lupa Pakistanin islamilaisesta tasavallasta peräisin olevien tekstiilituotteiden määrällisten rajoitusten välisille siirroille kiintiövuodeksi 2004 liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä syyskuuta 2004.

Labels: 3
18
1